
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ

РАШЭННЕ
	«05» красавіка 2022 г.
	       № 47
	                      г. Бішкек


Аб унясенні змяненняў у Правілы вызначэння паходжання 
тавараў, што ўвозяцца на мытную тэрыторыю 
Еўразійскага эканамічнага саюза (непрэферэнцыйныя 
правілы вызначэння паходжання тавараў)
У адпаведнасці з пунктам 2 артыкула 37 Дагавора аб Еўразійскім эканамічным саюзе ад 29 мая 2014 года, пунктам 16 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года) і пунктам 11 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў Правілы вызначэння паходжання тавараў, што ўвозяцца на мытную тэрыторыю Еўразійскага эканамічнага саюза (непрэферэнцыйныя правілы вызначэння паходжання тавараў), зацверджаныя Рашэннем Савета Еўразійскай эканамічнай камісіі 
ад 13 ліпеня 2018 г. № 49, змяненні згодна з дадаткам.
2. Гэта Рашэнне ўступае ў сілу па сканчэнні
10 каляндарных дзён з даты яго афіцыйнага апублікавання.
Члены Савета Еўразійскай эканамічнай камісіі:
	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	М. Грыгаран
	І. Петрышэнка
	Б. Султанаў
	А. Кажошаў
	А. Авярчук


	
	ДАДАТАК 

да Рашэння Савета
Еўразійскай эканамічнай камісіі
ад 5 красавіка 2022 г. № 47 


ЗМЯНЕННІ,

якія ўносяцца ў Правілы вызначэння паходжання 
тавараў, што ўвозяцца на мытную тэрыторыю 
Еўразійскага эканамічнага саюза (непрэферэнцыйныя 
правілы вызначэння паходжання тавараў)
1. Па тэксце словы «Сертыфікат аб паходжанні тавару», «сертыфікат аб паходжанні тавару» ў адпаведных ліку і склоне замяніць адпаведна словамі «Сертыфікат», «сертыфікат» у адпаведных ліку і склоне. 
2. У пункце 1:
а) у абзацы першым словы «пры ўвозе тавараў» замяніць словамі «ў дачыненні да тавараў, што ўвозяцца»; 
б) абзац трэці выкласці ў наступнай рэдакцыі:
«Мытны кантроль паходжання тавараў, што ўвозяцца, ажыццяўляецца ў адпаведнасці з Мытным кодэксам Еўразійскага эканамічнага саюза.».
3. Пункт 2 пасля абзаца адзінаццатага дапоўніць абзацам наступнага зместу:

«упаўнаважаны орган» – орган (арганізацыя), упаўнаважаны ў адпаведнасці з заканадаўствам трэцяга боку на выдачу сертыфікатаў аб паходжанні тавару.».
4. У падпункце 9 пункта 4 словы «і прыдатныя толькі для ўтылізацыі і (або) перапрацоўкі ў сыравіну» выключыць. 
5. Падпункт 2 пункта 20 выкласці ў наступнай рэдакцыі: 
«2) сертыфікат аб паходжанні тавару (далей – сертыфікат).».
6. Дапоўніць пунктам 201 наступнага зместу:
«201. Для мэт пацвярджэння паходжання тавару можа выкарыстоўвацца арыгінал дакумента аб паходжанні тавару на папяровым носьбіце, копія дакумента аб паходжанні тавару (на папяровым носьбіце або ў выглядзе графічнай электроннай копіі) або сертыфікат, выдадзены ўпаўнаважаным органам у электронным выглядзе без афармлення арыгінала сертыфіката на папяровым носьбіце (на папяровым носьбіце або ў выглядзе графічнай электроннай копіі).». 
7. Пункт 24 дапоўніць абзацам наступнага зместу:
«У выпадку выяўлення прыкмет таго, што звесткі, якія ўтрымліваюцца ў прадстаўленай для мэт пацвярджэння паходжання тавараў копіі сертыфіката (на папяровым носьбіце або ў выглядзе графічнай электроннай копіі), не адпавядаюць звесткам, якія ўтрымліваюцца ў арыгінале сертыфіката, мытны орган дзяржавы-члена мае права запытаць арыгінал сертыфіката на папяровым носьбіце, за выключэннем выпадкаў, калі сертыфікат выдаецца ўпаўнаважаным органам выключна ў электронным выглядзе без афармлення арыгінала сертыфіката на папяровым носьбіце.».
8. У пункце 25:
а) абзац першы выкласці ў наступнай рэдакцыі:
«25. У выпадку прымянення мер аховы ўнутранага рынку, прадугледжаных Дагаворам аб Еўразійскім эканамічным саюзе 
ад 29 мая 2014 года, абумоўленых паходжаннем тавару, паходжанне аналагічных тавараў, што ўвозяцца на мытную тэрыторыю Саюза на адрас аднаго атрымальніка ад аднаго адпраўшчыка па адным транспартным (перавозачным) дакуменце, агульны мытны кошт якіх (для тавараў, што змяшчаюцца пад мытную працэдуру выпуску для ўнутранага спажывання, – вызначаны з улікам пункта 2 артыкула 136 Мытнага кодэкса Еўразійскага эканамічнага саюза) перавышае суму, эквівалентную 1500 еўра, а з 1 студзеня 2024 г. – 200 еўра, пацвярджаецца сертыфікатам (за выключэннем мер аховы ўнутранага рынку).»;
б) у абзацы другім:
словы «з прадстаўленнем пры іх мытным дэклараванні сертыфіката аб паходжанні тавару, які прымяняецца» замяніць словамі «пацверджанае сертыфікатам, які прымяняецца»; 
словы «прадстаўлення сертыфіката аб паходжанні тавару, прадугледжанага гэтымі Правіламі» замяніць словамі «пацвярджэння паходжання аналагічных тавараў сертыфікатам, прадугледжаным гэтымі Правіламі».
9. У пункце 26:
а) абзац першы выкласці ў наступнай рэдакцыі:
«26. Сертыфікат не прадстаўляецца мытнаму органу дзяржавы-члена пры наяўнасці дамоўленасці паміж мытным органам дзяржавы-члена і ўпаўнаважаным органам аб прымяненні электроннай сістэмы верыфікацыі паходжання, якая дае магчымасць ажыццявіць праверку выдачы сертыфіката і дакладнасці звестак, што ў ім утрымліваюцца. Пры гэтым звесткі аб такім сертыфікаце павінны быць указаны ў мытнай дэкларацыі.»;
б) у абзацы другім словы «арыгінал сертыфіката аб паходжанні тавару на папяровым носьбіце» замяніць словам «сертыфікат».
10. Пункт 28 прызнаць страціўшым сілу.
11. У пункце 29:
а) у абзацы першым:
слова «прадстаўлены» выключыць;
пасля слова «звесткі,» дапоўніць словамі «а таксама з мэтай правядзення выбарачнай праверкі»; 
б) у абзацы трэцім словы «на аснове выбарачнасці» замяніць словамі «з мэтай правядзення выбарачнай праверкі». 
12. У пункце 32:
а) у абзацы першым словы «факта выдачы» і словы «і дакладнасці звестак, якія ў ім утрымліваюцца» выключыць; 

б) пасля абзаца першага дапоўніць абзацам наступнага зместу:
«Электронныя базы даных павінны дазваляць пацвердзіць факт выдачы сертыфіката і дадаткова могуць утрымліваць іншыя звесткі, указаныя ў сертыфікаце.».
13. У пункце 33:
а) абзац другі выкласці ў наступнай рэдакцыі:
«У выпадку давядзення трэцім бокам указанай інфармацыі да ведама органа дзяржаўнай улады адной з дзяржаў-членаў такая дзяржава-член накіроўвае атрыманую інфармацыю ў Камісію з мэтай інфармавання іншых дзяржаў-членаў.»; 
б) дапоўніць абзацам наступнага зместу:
«Накіраванне інфармацыі аб электронных базах даных у Камісію і яе размяшчэнне на афіцыйным сайце Саюза не з’яўляецца абавязковай умовай для прымянення электронных баз даных мытнымі органамі дзяржаў-членаў.». 
14. Пункт 34 выкласці ў наступнай рэдакцыі:
«34. Паходжанне тавараў лічыцца непацверджаным у выпадках, устаноўленых пунктам 5 артыкула 314 Мытнага кодэкса Еўразійскага эканамічнага саюза, а таксама ў наступных выпадках:
1) па выніках праведзенага мытнага кантролю паходжання тавараў немагчыма ўстанавіць на падставе атрыманага адказу на запыт аб верыфікацыі арыгінальнасць сертыфіката і (або) дакладнасць звестак, якія ў ім утрымліваюцца;
2) не прадстаўлены сертыфікат па патрабаванні мытнага органа дзяржавы-члена ў выпадках, прадугледжаных пунктам 24 і абзацам другім пункта 26 гэтых Правіл;
3) па выніках праведзенага мытнага кантролю паходжання тавараў немагчыма ідэнтыфікаваць тавар, указаны ў дакуменце аб паходжанні тавару, з таварам, указаным у мытнай дэкларацыі.».
15. У Патрабаваннях да сертыфіката аб паходжанні тавару (дадатак да ўказаных Правіл):
а) пункт 1 выкласці ў наступнай рэдакцыі:
«1. У выпадку выкарыстання арыгінала сертыфіката аб паходжанні тавара (далей – сертыфікат) на папяровым носьбіце такі сертыфікат вырабляецца на лістах паперы фармату А4 (ISO) або Letter (ANSI А) з ужываннем сродкаў, якія забяспечваюць абарону ад фальсіфікацыі механічным або хімічным спосабам.»;
б) пункт 2 дапоўніць абзацамі наступнага зместу:
«Дапускаецца прадстаўленне сертыфіката, запоўненага на іншых мовах, пры ўмове прадстаўлення заверанага дэкларантам перакладу сертыфіката на рускую мову або дзяржаўную мову дзяржавы-члена, мытнаму органу якой прадстаўляецца такі сертыфікат.
У сертыфікаце дапускаецца:
дубліраванне ўказаных на англійскай, французскай або рускай мове звестак на іншых мовах;
указанне на іншых мовах звестак у дадатак да абавязковых звестак, прадугледжаных пунктам 5 гэтых Патрабаванняў, указаных на англійскай, французскай або рускай мове;
указанне на іншых мовах найменняў геаграфічных аб’ектаў, адрасоў, арганізацыйна-прававой формы арганізацый, фірменных найменняў, наймення органа (арганізацыі), упаўнаважанага ў адпаведнасці з заканадаўствам трэцяга боку на выдачу сертыфікатаў (далей – упаўнаважаны орган), і імён уласных;
указанне нумара і даты выдачы сертыфіката спосабам, адрозным ад друкаванага;
адлюстраванне інфармацыі, якая ўтрымліваецца ў адбітку пячаці ўпаўнаважанага органа, на любой мове.»;
в) пункт 4 выкласці ў наступнай рэдакцыі:
«4. У выпадку выкарыстання арыгінала сертыфіката на папяровым носьбіце выпраўленні і (або) дапаўненні ўносяцца ў сертыфікат шляхам закрэслівання памылковай інфармацыі і наддрукоўвання або ўнясення ад рукі скарэктаваных звестак, якія завяраюцца подпісам службовай асобы і пячаццю ўпаўнаважанага органа. 

Наяўнасць у сертыфікаце падчыстак, памылак і незавераных выпраўленняў і (або) дапаўненняў не дапускаецца.»;
г) у пункце 5:
у абзацы першым словы «наступную інфармацыю» замяніць словамі «наступныя звесткі»;
падпункт 2 дапоўніць словамі «(у выпадку наяўнасці ў адбітку пячаці даных аб найменні ўпаўнаважанага органа дадатковае ўказанне такіх звестак не патрабуецца)»;
падпункт 5 выкласці ў наступнай рэдакцыі:
«5) апісанне тавару, дастатковае для яго ідэнтыфікацыі мытным органам дзяржавы – члена Еўразійскага эканамічнага саюза з таварам, заяўленым пры мытным дэклараванні. 

У дадатак да апісання тавару, указанага ў абзацы першым гэтага падпункта, дапускаецца ўказваць рэквізіты інвойса, спецыфікацыі да кантракта або іншага таварасуправаджальнага дакумента для выкарыстання апісання тавару, што ўтрымліваецца ў іх, з мэтай яго ідэнтыфікацыі;»;
падпункт 7 прызнаць страціўшым сілу;
падпункт 8 дапоўніць абзацам наступнага зместу:
«У выпадку выкарыстання сертыфіката, выдадзенага ўпаўнаважаным органам у электронным выглядзе без афармлення арыгінала сертыфіката на папяровым носьбіце, дапускаецца адступаць ад патрабаванняў аб наяўнасці ў сертыфікаце адбітка пячаці ўпаўнаважанага органа і подпісу службовай асобы гэтага ўпаўнаважанага органа. Пры гэтым такі сертыфікат павінен утрымліваць графічную выяву пячаці ўпаўнаважанага органа.»;
д) дапоўніць пунктам 61 наступнага зместу:
«61. Калі ў сертыфікаце недастаткова месца для ўказання ўсёй інфармацыі аб таварах, выкарыстоўваюцца дадатковыя лісты паперы фармату А4 (ISO) або Letter (ANSI А), завераныя пячаццю ўпаўнаважанага органа.
У якасці дадатковых лістоў да сертыфіката дапускаецца выкарыстанне інвойса, спецыфікацыі да кантракта або іншага таварасуправаджальнага дакумента, што ўтрымлівае апісанне тавару, якое дае магчымасць правесці яго ідэнтыфікацыю, і іншыя звесткі аб тавары. Такія дакументы павінны быць завераны пячаццю ўпаўнаважанага органа.
У выпадку выкарыстання сертыфіката, выдадзенага ўпаўнаважаным органам у электронным выглядзе без афармлення арыгінала сертыфіката на папяровым носьбіце, дапускаецца адыходзіць ад патрабаванняў аб наяўнасці на дадатковых лістах (у тым ліку такіх, што выкарыстоўваюцца ў якасці дадатковых лістоў інвойса, спецыфікацыі да кантракта або іншага таварасуправаджальнага дакумента) да такога сертыфіката адбітка пячаці ўпаўнаважанага органа. Пры гэтым дадатковыя лісты да такога сертыфіката павінны ўтрымліваць графічную выяву пячаці ўпаўнаважанага органа.»;
е) пункт 7 прызнаць страціўшым сілу;
ж) дапоўніць пунктам 91 наступнага зместу:
«91. У выпадку, калі ў сертыфікаце ўказаны звесткі аб некалькіх таварах, то выяўленне мытнымі органамі дзяржаў – членаў Еўразійскага эканамічнага саюза прыкмет недакладнасці звестак аб паходжанні аднаго з тавараў не павінна ставіць пад сумненне паходжанне іншых тавараў, указаных у сертыфікаце, і не павінна з’яўляцца падставай для неразгляду гэтага сертыфіката ў якасці дакумента аб паходжанні такіх іншых тавараў.».
______________
